лице) в началото на периода на отсъствие. Ако периодът на родителски отпуск следва непосредствено друг период на отсъствие, трябва да се вземе предвид статусът (т.е. на заето или незаето лице) в началото на периода като цяло. Ако респондентът не е бил заето лице в началото на периода на отпуск, отсъствието не може да се счита за родителски отпуск.
 В случай на последователни периоди на отсъствие следва да се избере основната причина за отсъствие през референтната седмица.
 „Сезонна работа“ означава ситуация на работното място, при която стопанската дейност (производство на стоки или предоставяне на услуги) на стопанската единица напълно спира за повтарящ се и повече или по-малко определен период от годината. Прекъсването на стопанската дейност не трябва да е свързано някаква особена или изключителна ситуация (лошо време, липса на клиенти и т.н.), а с обичайни фактори, възникващи през повтарящи се и продължителни периоди от годината. В този смисъл сезонната работа е свързана с редуване на продължителен период на работа и продължителен период на отпуск в рамките на дадена година. В тази ситуация периодът на отпуск се определя като период на неактивния сезон.
 „Обучение, свързано с работата“, за работниците или служителите означава всяко обучение, по отношение на което е вярно едно от следните три твърдения:
 —
 участието на работника или служителя се изисква от работодателя;
 —
 обучението се провежда в рамките на обичайното платено работно време, а не по време на някакъв вид отпуск;
 —
 обучението е пряко свързано с настоящото работно място и се заплаща от работодателя или работникът или служителят продължава да получава възнаграждение от работодателя.
 За самостоятелно заетите лица обучението, свързано с работата, следва да бъде свързано с тяхната дейност.
 Блок A2:
 „Доходи или обезщетения, свързани с работата“, означава всякакви доходи или обезщетения, които респондентът няма право да получава, ако не е бил на работа към момента на започване на този период на отсъствие, независимо от своя трудов статус (наето или самостоятелно заето лице). Ако лицето има право да получава тези доходи или обезщетения, но е избрало да не ги получава, следва да се счита, че то ги е получавало.
 Доходите или обезщетенията могат да се изплащат от работодателя или от системата за социална сигурност, или и от двата източника. Те включват всяко обезщетение за доход от работна заплата (например обезщетение за родителски отпуск, свързано с работата, или социалноосигурителни обезщетения), но не включват обезщетения, които лицето би получавало, дори и да няма работа (например семейни надбавки). Ако работодателят продължи да плаща социалноосигурителните обезщетения за лицето, което взема родителски отпуск, дори ако вече не му се изплаща работна заплата, следва да се счита, че лицето продължава да получава доходи или обезщетения, свързани с работата.
 Свързаните с работата доходи или обезщетения може да не са пропорционални на дохода, получаван непосредствено преди началото на този период на отсъствие. Изплащането на суми по единна ставка може да се счита за доходи или обезщетения, свързани с работата, доколкото лицето има право да ги получава поради това, че е на работа. Съответно доходите или обезщетенията могат да се отпускат или като суми по единна ставка,